Source: http://padasjoki.cloudnc.fi/fi-FI/Toimielimet/Rakennus_ja_ympaumlristoumllautakunta/Kokous_21112019/Poikkeaminen_jatevesien_kasittelysta_kii(452)
Timestamp: 2019-12-05 19:12:27+00:00

Document:
Poikkeaminen jätevesien käsittelystä kiinteistö Puromäki | Padasjoki
Poikkeaminen jätevesien käsittelystä kiinteistö Puromäki
Rakennus- ja ympäristölautakunta, kokous 21.11.2019
§ 20 Poikkeaminen jätevesien käsittelystä kiinteistö Puromäki
PADDno-2019-149
Maria Virtanen, ympäristösihteeri, maria.virtanen@padasjoki.fi
Kiinteistön 576-409-41-1 omistaja on toimittanut kunnan ympäristöviranomaiselle hakemuksen koskien talousjätevesien käsittelyvaatimuksia. Hakemuksessa kiinteistönomistaja pyytää 5 vuoden jatkoaikaa jätevesijärjestelmän saneeraamiselle ympäristönsuojelulain 527/2014 156d § mukaisesti. Kyseessä on vakituinen asunto Maakesken pohjavesialueella (0457619). Kunnan viemäriverkko sijaitsee n. 300 m päässä kiinteistöstä. Tällä hetkellä asuinrakennuksen jätevedet johdetaan 2 betonirenkaista tehtyihin sakokaivoihin, joista vesi imeytyy maahan. Kaivot on rakennettu n. vuonna 1975. Poikkeusta on haettu jäteveden vähäisyyden perusteella.
Hakija perustelee asiaa seuraavasti:
Kiinteistössä asuu vain yksi henkilö, joten vedenkäyttö on vähäistä ja siten myös syntyvien jätevesien määrä vähäinen.
YSL:n 156d § mukaan kunnan toimivaltainen viranomainen voi hakemuksesta myöntää luvan poiketa perustason puhdistusvaatimuksista 156 a §:ssä tarkoitetulla alueella enintään viiden vuoden määräajaksi kerrallaan.
Poikkeamisen myöntämisen edellytyksenä on, että ympäristöön aiheutuvaa kuormitusta on kiinteistön käyttö huomioon ottaen pidettävä huomattavan vähäisenä verrattuna käsittelemättömän jäteveden aiheuttamaan kuormitukseen tai käsittelyjärjestelmän parantamiseksi edellytetyt toimet korkeiden kustannusten ja teknisen vaativuuden vuoksi kokonaisuutena arvioiden ovat kiinteistön haltijalle kohtuuttomat.
Padasjoen kunnan ympäristöviranomainen myöntää viiden vuoden jatkoajan jätevesijärjestelmän saneeraamiselle ympäristönsuojelulain 156d § mukaisesti. Hakija on hakemuksessaan osoittanut, että lainvaatimat perusteet poikkeamiselle ovat olemassa (ympäristökuormituksen huomattava vähäisyys). Myönnetty lupa raukeaa, jos kiinteistön käyttö muuttuu siten että kuormitus lisääntyy tai kiinteistön omistus tai hallinta vaihtuu. Määräaika katsotaan päättyväksi viiden vuoden kuluttua siitä, kun tämä päätös on tullut lainvoimaiseksi.
Valitus on tehtävä 30 päivän päivän kuluessa päätöksen tiedoksisaannista. Päätöksenantopäivä ilmenee päätöksestä.
Valitus tehdään Vaasan hallinto-oikeudelle.
Sähköpostiosoite: vaasa.hao(at)oikeus.fi Sähköpostia lähetettäessä (at)-merkintä korvataan @-merkillä.
Puhelinnumero: Kirjaamo 029 56 42780
Puhelinvaihde: 029 56 42611
todistus siitä, minä päivänä päätös on annettu tiedoksi muu selvitys valitusajan alkamisesta
§ 16 Laillisuus ja päätösvaltaisuus
§ 18 Hallintosäännön 37§:n mukainen toimivallan edelleen siirtäminen
§ 19 Poikkeaminen jätevesien käsittelystä kiinteistö Kuivala
§ 21 Poikkeaminen jätevesien käsittelystä kiinteistö Koivuranta
§ 22 Tiedoksisaantiasiat
§ 23 Poikkeaminen 576-415-1-130
§ 24 Poikkeaminen 576-415-7-93
§ 25 Poikkeaminen 576-411-1-182

References: § 20

§ 16

§ 18

§ 19

§ 21

§ 22

§ 23

§ 24

§ 25